ai4bharat/Pralekha huggingface dataset:
आरोग्य आणि कुटुंब कल्याण मंत्रालय
देशात आतापर्यंत कोविड-19 प्रतिबंधक लसीकरण सुमारे 54 कोटी
गेल्या 24 तासात 73 लाखाहून अधिक मात्रा देण्यात आल्या
रुग्ण बरे होण्याचा दर सध्या 97.46%
देशात गेल्या 24 तासात कोरोनाचे 36,083 नवे दैनंदिन रुग्ण
देशातली सध्या उपचाराधीन रुग्णसंख्या ही आतापर्यंतच्या एकूण रुग्णांच्या 1.20% इतकी
दैनंदिन पॉझीटीव्हिटी दर गेले 20 दिवस 3% पेक्षा कमी
भारतात कोविड-19 प्रतिबंधक लसीकरणाने 54 कोटींचा टप्पा ओलांडला. आज सकाळी 7 वाजेपर्यंत प्राप्त अहवालानुसार एकूण 61,35,193 सत्रांद्वारे 54,38,46,290 मात्रा देण्यात आल्या आहेत.गेल्या 24 तासात 73,50,553 मात्रा देण्यात आल्या.
यामध्ये यांचा समावेश आहे-
|
|
HCWs
|
|
1st Dose
|
|
1,03,49,901
|
|
2nd Dose
|
|
80,93,907
|
|
FLWs
|
|
1st Dose
|
|
1,82,76,459
|
|
2nd Dose
|
|
1,21,45,936
|
|
Age Group 18-44 years
|
|
1st Dose
|
|
19,58,22,860
|
|
2nd Dose
|
|
1,52,60,695
|
|
Age Group 45-59 years
|
|
1st Dose
|
|
11,70,84,332
|
|
2nd Dose
|
|
4,55,80,689
|
|
Over 60 years
|
|
1st Dose
|
|
8,10,41,849
|
|
2nd Dose
|
|
4,01,89,662
|
|
Total
|
|
54,38,46,290
21 जून 2021 पासून कोविड-19 सार्वत्रिक लसीकरणाचा नवा टप्पा सुरु झाला आहे. देशभरात कोविड लसीकरणाचा वेग आणि व्याप्ती वाढवण्यासाठी केंद्र सरकार कटिबद्ध आहे.
कोरोनातून बरे होण्याचा दर 97.46% झाला आहे.
महामारीच्या सुरवातीपासून कोरोनाची लागण झालेल्यांपैकी एकूण 3,13,76,015 रुग्ण कोरोना मुक्त झाले आहेत. गेल्या 24 तासात 37,927 रुग्ण कोरोना मुक्त झाले आहेत.
गेल्या 24 तासात 36,083 नव्या दैनंदिन रुग्णांची नोंद झाली.
सलग 49 दिवसांपासून 50,000 पेक्षा कमी नव्या दैनंदिन रुग्णांची नोंद होत असून केंद्र आणि राज्य सरकार/ केंद्र शासित प्रदेश यांच्या समन्वित प्रयत्नांचा हा परिणाम आहे.
देशात उपचाराधीन रुग्णांची संख्या 3,85,336 असून उपचाराधीन रुग्ण, एकूण पॉझिटीव्ह रुग्णांच्या 1.20% आहे.
चाचण्या करण्याच्या क्षमतेत सातत्याने वाढ होत असून देशात गेल्या 24 तासात 19,23,863 चाचण्या करण्यात आल्या. भारताने आतापर्यंत 49.36 कोटीहून अधिक  चाचण्या केल्या आहेत.
चाचण्या करण्याच्या क्षमतेत वाढ केली जात असताना साप्ताहिक पॉझीटीव्हिटी दर सध्या 2.00% आहे आणि दैनंदिन पॉझीटीव्हिटी दर आज 1.88% आहे. दैनंदिन पॉझीटीव्हिटी दर गेले 20 दिवस 3% पेक्षा कमी तर सलग 69 दिवस 5% पेक्षा कमी आहे.
आरोग्य आणि कुटुंब कल्याण मंत्रालय
केंद्रीय आरोग्य मंत्री डॉ मनसुख मांडविया यांच्या अध्यक्षतेखाली एम्स भुवनेश्वर येथे सेंट्रल इन्स्टिट्यूट बॉडी ऑफ ऑल एम्सची सहावी बैठक संपन्न
केंद्रीय आरोग्य आणि कुटुंब कल्याण मंत्री डॉ. मनसुख मांडविया यांनी आज सर्व नवीन एम्सच्या सेंट्रल इन्स्टिट्यूट बॉडी  च्या 6 व्या बैठकीला संबोधित केले. त्यांच्यासमवेत आरोग्य आणि कुटुंब कल्याण राज्यमंत्री डॉ. भारती प्रवीण पवार, खासदार डॉ.अनिल जैन, खासदार रमेश भिदुरी आणि नीती आयोगाचे सदस्य  डॉ. व्ही.के. पॉल हे उपस्थित होते.
“ही बैठक केवळ पूर्वीच्या निर्णयांच्या अंमलबजावणीचा आढावा घेण्यासाठी नाही तर सर्व सहभागींच्या समृद्ध अनुभव आणि कौशल्यावर आधारित अंतर्दृष्टी, नवीन कल्पना, नाविन्यपूर्ण विचार आणि सूचना जाणून घेण्यासाठी एक चिंतन शिबिर आहे”, असे डॉ. मांडविया सर्व सहभागींचे स्वागत करताना म्हणाले. सर्व एम्स या आरोग्य सेवेच्या प्रमुख राष्ट्रीय संस्था असून त्यांना जागतिक उत्कृष्टतेच्या संस्था बनवण्याच्या दृष्टीकोनावर त्यांनी भर दिला. हे केवळ उच्च दर्जा, वैद्यकीय सेवा , उच्च दर्जाचे वैद्यकीय शिक्षण आणि अत्याधुनिक संशोधनाद्वारेच शक्य होऊ शकते, असेही ते म्हणाले.
एम्सच्या ब्रँडला अधिक उंचीवर नेण्याचे सरकारचे उद्दिष्ट असल्याचे डॉ.भारती प्रवीण पवार यांनी अधोरेखित केले. सहभागी प्रतिनिधींनी जागतिक स्तरावर यशस्वी ठरलेल्या वैद्यकीय संस्थांच्या कामकाजाच्या मॉडेलचा अभ्यास करावा आणि स्थानिक पातळीवर त्या सर्वोत्तम पद्धती लागू कराव्यात अशा सूचना पवार यांनी दिल्या. आभा ओळखपत्र आणि इतर सरकारी योजनांबद्दल लोकांमध्ये अधिक जागरूकता निर्माण करण्याच्या सूचना देखील त्यांनी दिल्या.
कृषी मंत्रालय
वर्ष 2022 पर्यंतच्या शेतकरी उत्पन्न दुप्पट उद्दिष्टाच्या साध्यतेसाठी विकसित एकात्मिक कृषी यंत्रणेला प्रोत्साहन
नवी दिल्ली, 2 ऑगस्ट 2018
2022 सालापर्यंत देशातील शेतकऱ्यांचे उत्पन्न दुप्पट करण्याचे, पंतप्रधान नरेंद्र मोदी यांचे उद्दिष्ट साध्य करण्यासाठी देशात वैज्ञानिकदृष्ट्या विकसित केलेल्या एकात्मिक कृषी यंत्रणेला प्रोत्साहन दिले जात आहे. कृषी आणि कृषक कल्याण मंत्री राधामोहन सिंह यांनी आज नवी दिल्लीत ही माहिती दिली. उपजीविका सुरक्षा आणि शेतकऱ्यांचे उत्पन्न वाढवण्याच्या अनुषंगाने एकात्मिक कृषी यंत्रणेच्या- IFS च्या संदर्भात चर्चा करण्यासाठी आयोजित बैठकीत ते बोलत होते. या बैठकीला कृषी आणि कृषक कल्याण मंत्रालयाच्या संसदीय सल्लागार समितीचे सदस्य, सरकारी अधिकारी आणि भारतीय कृषी संशोधन परिषदेतील वैज्ञानिक सहभागी झाले.
एकात्मिक कृषी यंत्रणेच्या- IFS च्या अंतर्गत उत्पादन वाढ, नफा, पुनर्वापराच्या माध्यमातून उत्पादन खर्चात कपात, कुटुंबाचे पोषण, रोजगार निर्मिती तसेच आर्थिक सक्षमतेसारख्या अनेक बाबी हाताळल्या जाणार आहेत. मोठ्या प्रमाणावर उत्पन्न देणाऱ्या बियाणांच्या वापरामुळे भारताची अन्न-धान्य आयातीवरचे परावलंबित्व कमी होईल तसेच देशाची अन्न धान्याची आवश्यकता पूर्ण होईल असे कृषीमंत्र्यांनी सांगितले. मात्र खतांचा कमी वापर केल्यामुळे उत्पादकेतवर विपरित परिणाम होऊन शेतकऱ्यांच्या उत्पन्नात घट होण्याची शक्यताही त्यांनी व्यक्त केली. 2017-18 च्या वर्षासाठीच्या आर्थिक सर्वेक्षणानुसार गेल्या 10 वर्षाच्या काळात अन्न-धान्याच्या उत्पादनातून शेतकऱ्यांच्या उत्पन्नात केवळ 1 टक्का वाढ झाली असून पशू उद्योगांद्वारे प्राप्त उत्पन्नात मात्र सात टक्के वाढ झाल्याची माहिती राधा मोहन सिंह यांनी दिली. दोन हेक्टर क्षेत्रापर्यंतच्या लहान शेतांच्या माध्यमातून देशाच्या अन्न आणि पोषण सुरक्षेची आवश्यकता पूर्ण होऊ शकते असे त्यांनी सांगितले.
B.Gokhale/M.Pange/P.Malandkar
(Visitor Counter : 65
निती आयोग
एटीएल मॅरेथॉन 2022-23 साठी मागवण्यात आले अर्ज
नवी दिल्ली, 19 डिसेंबर 2022
नीती आयोगाच्या अटल इनोव्हेशन मिशन अर्थात अटल नवोन्मेष अभियानाने  अटल टिंकरिंग प्रयोगशाळा कार्यक्रमाअंतर्गत, ‘एटीएल मॅरेथॉन 2022-23’ या महत्त्वाच्या अभिनव संशोधन विषयक स्पर्धेत भाग घेण्यासाठी अर्ज मागवले आहेत.
‘एटीएल मॅरेथॉन’ ही भारतभरातील युवा संशोधकांसाठी सुरु करण्यात आलेली राष्ट्रीय पातळीवरील नवोन्मेष स्पर्धा आहे. या स्पर्धेतील स्पर्धक त्यांना योग्य वाटेल त्या सामाजिक समस्येवर उपाययोजना करण्यासाठी, वर्किंग प्रोटोटाईप किंवा किमान व्यवहार्य उत्पादनाच्या  स्वरूपातील अभिनव उपाय शोधून काढू शकतात.
“भारताकडील जी-20 समूहाचे अध्यक्षपद” ही यावर्षीच्या एटीएल मॅरेथॉनची संकल्पना आहे. जी-20 समूहाच्या अध्यक्षपदाची जबाबदारी यावर्षी भारताकडे असल्यामुळे, अटल नवोन्मेष अभियानाने यावर्षी स्पर्धेसाठी, संबंधित लक्षित क्षेत्रांमध्ये असलेल्या आंतरराष्ट्रीय दृष्टीने महत्त्वाच्या समस्यांवर जी-20 समूहाच्या कार्यकारी गटाने दिलेल्या प्रोत्साहनपर शिफारसींवर आधारित प्रश्नावली तयार केली आहे.
विविध क्षेत्रांमध्ये असलेल्या जागतिक प्रश्नांवरील उत्तरे शोधून केवळ अधिक उत्तम भारत उभारणीच्या दृष्टीनेच नव्हे तर अधिक उत्तम विश्वासाठी अभिनव संशोधन करण्याच्या दृष्टीने विद्यार्थ्यांसाठी प्रचंड संधी निर्माण करणे ही यामागची संकल्पना आहे.
यावर्षीच्या स्पर्धेत, विहित संकल्पनांखेरीज इतर क्षेत्रांवर आधारित प्रकल्प सादर करण्याचा पर्याय देखील विद्यार्थ्यांना देण्यात आला आहे. विद्यार्थ्यांना स्पर्धेत विचारण्यात आलेल्या प्रश्नांतील समस्यांशिवाय स्थानिक पातळीवरील इतर सामाजिक समस्या सोडविण्यासाठी देखील उपाय सुचविता येतील.
एटीएल मॅरेथॉन 2022-23 या स्पर्धेतील उत्तरे देण्यासाठी विद्यार्थ्यांना हिंदी भाषेचा देखील वापर करता येणार आहे. या स्पर्धेची माहिती स्पर्धकांना इंग्रजी तसेच हिंदी भाषेतून देण्यात येईल आणि त्यांना त्यांच्या प्रवेशिका देखील या दोन्हीपैकी कोणत्याही भाषेतून सादर करता येतील.
या स्पर्धेतील विजेत्या संघांना विद्यार्थी नवोन्मेष कार्यक्रमाच्या माध्यमातून भारतातील प्रमुख कॉर्पोरेट संस्था तसेच इनक्युबेशन केंद्रांमध्ये इंटर्नशिप करण्याची संधी मिळेल. तसेच या विजेत्यांना नीती आयोगाच्या एआयएम कडून प्रमाणपत्रे आणि इतर अनेक आकर्षक संधी उपलब्ध करून देण्यात येतील.
स्पर्धेची सुरुवात करून देताना, एआयएमचे अभियान संचालक डॉ.चिंतन वैष्णव म्हणाले, “आपणा सर्वांसाठी हा अत्यंत उत्साहवर्धक क्षण आहे.” विद्यार्थ्यांनी पुढाकार घेऊन या सुवर्णसंधीचा लाभ घ्यावा यासाठी त्यांनी उत्तेजन देखील दिले.
एटीएल मॅरेथॉन 2023 स्पर्धेमध्ये विद्यार्थ्याचा प्रवास
खालील क्षेत्रांतील समस्यांवर विद्यार्थ्यांना उपाययोजना सुचवायच्या आहेत:
1. शिक्षण
2. आरोग्य
3. कृषी
4. पर्यावरण आणि हवामान शाश्वतता
5. विकास
6. डिजिटल अर्थव्यवस्था
7. पर्यटन
8. इतर 
या स्पर्धेविषयी अधिक माहिती मिळविण्यासाठी कृपया पुढील लिंकवर क्लिक करा: https://innovateindia.mygov.in/atl-marathon-2022/
N.Chitale/S.Chitnis/P.Malandkar
सोशल मिडियावर आम्हाला फॉलो करा:@PIBMumbai /PIBMumbai /pibmumbai pibmumbai[at]gmail[dot]com /PIBMumbai /pibmumbai
(Visitor Counter : 134
|
आरोग्य आणि कुटुंब कल्याण मंत्रालय
|
कोविड -19 प्रतिबंधक लसीकरण अद्ययावत माहिती - दिवस 269
भारताच्या कोविड प्रतिबंधक लसीकरणाने एकूण 95.82 कोटी मात्रांचा टप्पा ओलांडला
आज संध्याकाळी 7 पर्यंत लसीच्या 59 लाखांहून अधिक मात्रा देण्यात आल्या
नवी दिल्ली, 11 ऑक्टोबर 2021
आज संध्याकाळी 7 वाजताच्या तात्पुरत्या अहवालानुसार, भारताच्या कोविड -19 प्रतिबंधक लसीकरणाने, लसीच्या 95.82 कोटी  मात्रांचा टप्पा पार केला. आज संध्याकाळी 7 पर्यंत 59 लाखांहून अधिक  लसीच्या मात्रा देण्यात आल्या. आज रात्री उशिरा अंतिम अहवाल पूर्ण होईपर्यंत दैनंदिन लसीकरण मात्रांची संख्या वाढण्याची अपेक्षा आहे.
लोकसंख्येच्या प्राधान्य गटांवर आधारित दिलेल्या लसीच्या एकूण मात्रा खालीलप्रमाणे आहेत :
|
|
Cumulative Vaccine Dose Coverage
|
|
HCWs
|
|
1st Dose
|
|
1,03,75,396
|
|
2nd Dose
|
|
90,34,986
|
|
FLWs
|
|
1st Dose
|
|
1,83,59,200
|
|
2nd Dose
|
|
1,53,95,110
|
|
Age Group 18-44 years
|
|
1st Dose
|
|
38,65,14,621
|
|
2nd Dose
|
|
10,39,10,487
|
|
Age Group 45-59 years
|
|
1st Dose
|
|
16,60,82,662
|
|
2nd Dose
|
|
8,38,00,217
|
|
Over 60 years
|
|
1st Dose
|
|
10,48,28,845
|
|
2nd Dose
|
|
5,99,63,008
|
|
Cumulative 1st dose administered
|
|
68,61,60,724
|
|
Cumulative 2nd dose administered
|
|
27,21,03,808
|
|
Total
|
|
95,82,64,532
लोकसंख्या प्राधान्य गटांवर आधारित आजची लसीकरणाची कामगिरी खालीलप्रमाणे आहे:
|
|
Date: 11thOctober, 2021 
|
|
HCWs
|
|
1st Dose
|
|
153
|
|
2nd Dose
|
|
10,552
|
|
FLWs
|
|
1st Dose
|
|
397
|
|
2nd Dose
|
|
33,585
|
|
Age Group 18-44 years
|
|
1st Dose
|
|
21,61,257
|
|
2nd Dose
|
|
19,16,301
|
|
Age Group 45-59 years
|
|
1st Dose
|
|
5,37,285
|
|
2nd Dose
|
|
6,52,008
|
|
Over 60 years
|
|
1st Dose
|
|
2,91,192
|
|
2nd Dose
|
|
3,59,739
|
|
1st Dose Administered in Total
|
|
29,90,284
|
|
2nd Dose Administered in Total
|
|
29,72,185
|
|
Total
|
|
59,62,469
देशातील सर्वात असुरक्षित लोकसंख्या गटांचे कोविड -19 पासून संरक्षण करण्याचे साधन म्हणून लसीकरण केले जात असून याचा सर्वोच्च स्तरावर नियमितपणे आढावा घेतला जात आहे आणि देखरेख ठेवली जात आहे.S.Tupe/S.Chavan/D.Rane
सोशल मिडियावर आम्हाला फॉलो करा: @PIBMumbai /PIBMumbai /pibmumbai pibmumbai[at]gmail[dot]com
संरक्षण मंत्रालय
आयएनएस सातपुडा आणि P8 I सागरी गस्त विमाने बहुराष्ट्रीय नौदल सराव काकाडूमध्ये सहभागी होण्यासाठी ऑस्ट्रेलियातील डार्विन येथे पोहोचली
रॉयल ऑस्ट्रेलियन नौदलातर्फे आयोजित नौदल सराव, काकाडूमध्ये भाग घेण्यासाठी भारतीय नौदलाची आयएनएस सातपुडा आणि P8 I सागरी गस्त विमाने 12 सप्टेंबर 2022 रोजी ऑस्ट्रेलियातील डार्विन येथे पोहोचली.
बंदरावर तसेच समुद्रात होणाऱ्या या दोन आठवड्यांच्या सरावात चौदा नौदलांमधली जहाजे तसेच सागरी विमाने भाग घेतील. बंदरावरील सरावाच्या वेळी जहाजावरील कर्मचारीवर्ग इतर नौदलांसोबत कार्यान्वयन नियोजन संवाद तसेच क्रीडाविषयक कार्यक्रमात भाग घेईल.
नौवहन मंत्रालय
लाल बहादूर शास्त्री नॅशनल अकॅडमी ऑफ ॲडमिनीस्ट्रेशनच्या 2019 बॅच आयएएस ऑफिसर ट्रेनींची जेएनपीटीला भेट
मुंबई, 13 जानेवारी 2020
बंदरावरील सुविधांची पाहणी करण्यासाठी लाल बहादूर शास्त्री नॅशनल अकॅडमी ऑफ ॲडमिनीस्ट्रेशनच्या 2019 बॅचच्या आयएएस अधिकारी प्रशिक्षणार्थींनी जेएनपीटीला भेट दिली.
आयएएस प्रशिक्षणार्थी अधिकाऱ्यांना जवाहरलाल नेहरू बंदरावरील कामाची तसेच त्यांच्या अर्थकारण/ समाजातील भूमिकांची माहिती मिळावी हा या भेटीमागचा उद्देश होता. जेएनपीटी हे भारतातील पहिल्या क्रमांकाचे कंटेनर पोर्ट असून राज्य आणि देशाच्या सामाजिक-आर्थिक विकासातील सर्वात मोठा महत्त्वाचा असा योगदानकर्ता आहे. या भेटीत आयएएस अधिकाऱ्यांना बंदरावर चालणाऱ्या इत्यंभूत कामाचा अनुभव, जेएनपीसीटी व बीएमसीटीपीएलसारख्या टर्मिनलच्या व्यापाराचे प्रमाण समजून घेणे व बंदराच्या वतीने घेण्यात येणारे इतर उपक्रम जाणून घेण्यासाठी ही भेट आयोजित करण्यात आली होती. यावेळी जेएनपीटीचे एकंदर कामकाज, पायाभूत विकासावर सविस्तर सादरीकरण  जेएनपीटीच्या वरिष्ठ अधिकाऱ्यांनी उपस्थितांना दिले.
या भेटीत जेएनपीटीचे अध्यक्ष आयएएस संजय सेठी यांनी संवादात्मक सत्र घेऊन त्यात देशाच्या आर्थिक परिघात जेएनपीटीची भूमिका व वैश्विक बाजारपेठांमधील जेएनपीटीचे योगदान विषद केले. या दरम्यान झालेल्या चर्चेत बंदराची स्थिर वृद्धी, कामकाजाची कार्यक्षमता व EXIM समुदायासाठी व्यापार स्थिर, कार्यक्षम, किफायतशीर आणि सुलभ होण्यासाठी राबविण्यात येणारे विविध चरण अधोरेखित करण्यात आले.
जेएनपीटीविषयी :
जवाहरलाल नेहरू पोर्ट ट्रस्ट  हा नवी मुंबई येथील भारतातील सर्वात मोठे कंटेनर हाताळणीचे बंदर आहे. भारतातील मुख्य बंदरांमध्ये होणाऱ्या एकंदर कंटेनर कार्गो वाहतुकीच्या सुमारे 52 टक्के कामकाज जेएनपीटी येथे चालते. 26 मे 1989 मध्ये या बंदराची स्थापना झाली असून कामकाजाच्या तीनपेक्षा कमी दशकांत जेएनपीटी हे देशातील बल्क-कार्गो टर्मिनलवरून प्रीमियर कंटेनर पोर्ट म्हणून नावारूपाला आले. जगातील 100 कंटेनर पोर्टमध्ये जेएनपीटी 28 व्या स्थानावर असून ते जगातील 200 हून अधिक बंदरांना जोडलेले आहे.
सध्या जेएनपीटी येथे पाच कंटेनर टर्मिनल्स कार्यरत आहेत. ज्यामध्ये जवाहरलाल नेहरू पोर्ट कंटेनर टर्मिनल , न्हावा शेवा इंटरनॅशनल कंटेनर टर्मिनल , गेटवे टर्मिनल्स इंडिया प्रा. लि. , न्हावा शेवा इंटरनॅशनल गेटवे टर्मिनल  आणि नव्याने स्थापन करण्यात आलेल्या भारत मुंबई कंटेनर टर्मिनल्स प्रायव्हेट लिमिटेड चा समावेश आहे. या बंदरात सर्वसाधारण कार्गोकरिता शॅलो वॉटर बर्थ आणि आणखी एक लिक्विड कार्गो टर्मिनल आहे, ज्याचे व्यवस्थापन बीपीसीएल-आयओसीएल कन्सोर्टीयमद्वारे चालते.
M.Chopade/P.Malandkar
(Visitor Counter : 83
आरोग्य आणि कुटुंब कल्याण मंत्रालय
भारतामध्ये 23 लाखांपेक्षा जास्त कोरोनारूग्ण झाले बरे
सक्रीय रूग्णांपेक्षा बरे झालेल्या रुग्णांचे प्रमाण तिप्पट
सक्रीय रूग्णांपेक्षा 16 लाख जास्त रूग्ण झाले बरे
भारतामध्ये बरे झालेल्या कोविड रूग्णांची संख्या आज 23 लाखांपेक्षा जास्त आहे. अनेक रूग्ण कोरोना आजारातून पूर्णपणे बरे होत आहेत. त्यांना रूग्णालयातून घरी सोडण्यात येत आहे. 
देशभरामध्ये कोविड-19 चा उद्रेक झाल्यानंतर सरकारने चाचण्या करण्याचे प्रमाण अतिशय आक्रमकपणे वाढविले, त्याचा परिणाम चांगला दिसून येत आहे. चाचणी, पाठपुरावा आणि उपचार या तीन गोष्टींची सर्वंकष दक्षता घेवून अंमलबजावणी करण्यात येत आहे. त्यामुळे देशातला कोरोनाबाधित रूग्ण बरे होण्याचा आकडा 23,38,035 पर्यंत पोहोचला आहे. वैद्यकीय उपचार सेवेचे प्रमाणिकरण करण्यात आले आहे. ऑक्सिजनचा नियमित पुरवठा होत आहे काय , हे कसोशीने पाहणे, अतिदक्षता विभाग आणि रूग्णालयांमधले कुशल वैद्यकीय पथक करीत असलेले कार्य, यामुळे कोरोनाग्रस्त लवकर बरे होत आहेत. तसेच रूग्णवाहिका सेवा सुधारण्यात आली आहे. डॉक्टरांकडून आरोग्य सेवा ‘प्रोटोकॉल’चे पालन केले जात आहे. त्यामुळे गंभीर कोविड रूग्ण बरे होण्याचे प्रमाण सुधारले आहे. घरामध्येच विलगीकरणामध्ये असलेले रूग्ण लवकर बरे होत आहेत.
गेल्या 24 तासांमध्ये 57,469 कोरोनाचे रूग्ण बरे झाले आहेत. भारतामध्ये कोविड-19 रूग्ण बरे होण्याचे प्रमाण 75 टक्क्यांपेक्षा जास्त आहे.  गेल्या काही महिन्यांपासून बरे होत असलेल्या रूग्णांची संख्या सातत्याने वाढत आहे.
भारतामध्ये 16 लाखांपेक्षा जास्त  रूग्ण बरे झाले आहेत. तर कोरोनाच्या सक्रिय रूग्णांची संख्या 7,10,771 आहे. . कोरोनाबाधित होण्याच्या प्रमाणातही घट होत असल्यामुळे सक्रिय प्रकरणे कमी झाली. सध्या कोरोना सकारात्मक प्रकरणांचे प्रमाण 22.88 टक्के आहे. त्याचबरोबर कोरोना मृत्यूदरामध्येही घट झाली आहे. वैद्यकीय सुविधांचे चांगल्या प्रकारे व्यवस्थापन आणि अतिदक्षता विभागांमुळे कोरोना रूग्णांच्या मृत्यूदरामध्ये घट झाली आहे.
केंद्रीय आरोग्य मंत्रालयाच्या सक्रिय सहकार्याने नवी दिल्लीच्या एम्सच्यावतीने आयोजित करण्यात आलेल्या ‘नॅशनल ई-आयसीयू ऑन कोविड-19’ या व्यवस्थापकीय योजनेमुळे भारतामधल्या कोरोना रूग्णांचे बरे होण्याचे प्रमाण सुधारले आहे. तसेच कोरोनाबाधितांच्या मृत्यूदरात घट आली आहे. या राष्ट्रीय स्तरावरील ई-व्यवस्थापनाचे आयोजन आठवड्यातून दोनवेळा- म्हणजे दर मंगळवारी आणि शुक्रवारी करण्यात येत आहे. यामध्ये सर्व राज्यांतल्या कोविड रूग्णालयांमधल्या अतिदक्षता विभागातल्या वैद्यकीय पथकाला समाविष्ट करून घेण्यात येते. तसेच कोविड उपचाराविषयी सर्वांना पडत असलेल्या प्रश्नांना उत्तरे दिली जातात. आरोग्य मंत्रालयामार्फत आत्तापर्यंत अशा प्रकारे 14 राष्ट्रीय ई-आयसीयू व्यवस्थापन केले आहे. त्यामध्ये देशभरातल्या 22 राज्यांतल्या 117 रूग्णालयांमधल्या वैद्यकीय पथकांना समावून घेण्यात आले आहे.
कोविड-19 संदर्भात कुठलीही अधिकृत आणि ताजी आकडेवारी/माहिती हवी असल्यास, तसेच काही मार्गदर्शक तत्वे अथवा सूचना पाहायच्या असल्यास, कृपया खालील संकेतस्थळाला भेट द्यावी : https://www.mohfw.gov.in/ आणि @MoHFW_INDIA.
तांत्रिक गोष्टींच्या माहितीसाठी संपर्क साधायचा असल्यास, या ईमेल आय डी वर साधावा: technicalquery.covid19[at]gov[dot]in आणि इतर शंका/समस्यांसाठी ईमेल आयडी- ncov2019[at]gov[dot]in आणि @CovidIndiaSeva .
कोविड-19 संदर्भात इतर माहितीसाठी दूरध्वनी क्रमांक : +91-11-23978046 or 1075 . सर्व राज्ये आणि केंद्रशासित प्रदेशांच्या हेल्पलाईन्सची यादी सोबत जोडली आहे. https://www.mohfw.gov.in/pdf/coronvavirushelplinenumber.pdf
M.Chopade/S.Bedekar/P.Kor
कार्मिक, सार्वजनिक तक्रार आणि निवृत्ती वेतन मंत्रालय
पंतप्रधान नरेंद्र मोदी यांच्या नेतृत्वाखाली 2014 पासून पंतप्रधान उत्कृष्टता पुरस्कारांची संकल्पना आणि स्वरूप आमूलाग्र बदलले आहे: केंद्रीय विज्ञान आणि तंत्रज्ञान राज्यमंत्री डॉ जितेंद्र सिंग
सार्वजनिक प्रशासनातील उत्कृष्टतेसाठी दिल्या जाणाऱ्या पंतप्रधान पुरस्कार 2022 साठीची योजना आणि वेब पोर्टलचा डॉ जितेंद्र सिंग यांच्या हस्ते आरंभ
नवी दिल्ली, 3 ऑक्टोबर 2022
केंद्रीय विज्ञान आणि तंत्रज्ञान राज्यमंत्री  ; पृथ्वी विज्ञान राज्यमंत्री ; पंतप्रधान कार्यालय राज्यमंत्री, कार्मिक, सार्वजनिक तक्रारी, निवृत्ती वेतन, अणुऊर्जा आणि अवकाश, डॉ जितेंद्र सिंह यांच्या हस्ते आज सार्वजनिक प्रशासनातील उत्कृष्टतेसाठी पंतप्रधान पुरस्कार 2022 या वेब पोर्टलचा  अधिकृत शुभारंभ झाला.
पंतप्रधान पुरस्कार वेब पोर्टलवरील पात्र नोंदणीला 3 ऑक्टोबर 2022 पासून सुरुवात होईल आणि 3 ऑक्टोबर 2022 ते 28 नोव्हेंबर 2022 या कालावधीत या पोर्टलवर अर्ज दाखल करता येतील.
पंतप्रधान नरेंद्र मोदी यांच्या नेतृत्वाखाली 2014 पासून पंतप्रधान उत्कृष्टता पुरस्कारांची संकल्पना आणि स्वरूप आमूलाग्र बदलले आहे, असे डॉ जितेंद्र सिंग यावेळी म्हणाले. या योजनेचा उद्देश रचनात्मक स्पर्धेला चालना देणे, नवोन्मेष आणि प्रतिकृतीला प्रोत्साहन देण्यासह उत्कृष्ट कार्यपद्धतीचे संस्थात्मकीकरण करणे हे होय.
पंतप्रधान पुरस्कार 2022 मध्ये खालील गोष्टींचा समावेश असेल:  ट्रॉफी,  स्क्रोल आणि  पुरस्कारप्राप्त जिल्हा/संस्थेला 20 लाख रुपयांची प्रोत्साहनपर रक्कम दिली जाईल जिचा विनियोग, सार्वजनिक हितासाठीच्या प्रकल्प/कार्यक्रमाच्या अंमलबजावणीसाठी किंवा कोणत्याही क्षेत्रातील संसाधनांमधील त्रुटी आणि तफावत दूर करण्यासाठी करता येईल.
यासाठीच विचाराधीन कालावधी 1 एप्रिल 2020 ते 30 सप्टेंबर 2022 असा आहे. सार्वजनिक प्रशासनातील उत्कृष्टतेसाठी दिल्या जाणाऱ्या पंतप्रधान पुरस्कार 2022 अंतर्गत एकूण पुरस्कारांची संख्या 16 असेल.
यामागे केवळ संख्यात्मक लक्ष्यांची पूर्तता करणे हा दृष्टिकोन नसून सुशासनाला प्राधान्य, दर्जात्मक उद्दिष्टपूर्ती आणि शेवटच्या घटकापर्यंत संपर्क या घटकांवर भर दिला आहे. या प्राधान्यक्रमानुसार पुरस्कारांसाठीच्या अर्जांचे सुशासन, गुणात्मक आणि परिमाणात्मक या तीन घटकांनुसार मूल्यांकन केले जाईल, असे सिंग यांनी सांगितले.
वर्ष 2022 साठी, सार्वजनिक प्रशासनातील उत्कृष्टतेसाठीच्या पंतप्रधान पुरस्कारांची योजना खालील क्षेत्रातील सरकारी अधिकाऱ्यांच्या योगदानाचे मूल्यांकन करणे हे आहे : a. हर घर जल योजनेद्वारे शुद्ध पाणी  योजनेचा प्रचार करणे, b. आरोग्य आणि कल्याण केंद्रांद्वारे स्वस्थ भारत  चा प्रचार करणे. c. समग्र शिक्षण योजनेअंतर्गत वर्गातील समतोल आणि सर्वसमावेशक वातावरणासह दर्जेदार शिक्षणाचा प्रसार करणे. d. समग्र दृष्टीकोन आणि नवकल्पनांवर विशेष लक्ष केंद्रित करून आकांक्षी जिल्हा कार्यक्रमाद्वारे सर्वांगीण विकास साध्य करणे.
अधिक माहितीसाठी इथे क्लिक करा: http://www.pmawards.gov.inS.Thakur/B.Sontakke/D.Rane
सोशल मिडियावर आम्हाला फॉलो करा:@PIBMumbai /PIBMumbai /pibmumbai pibmumbai[at]gmail[dot]com /PIBMumbai /pibmumbai
(Visitor Counter : 105
विज्ञान आणि तंत्रज्ञान मंत्रालय
तंत्रज्ञानाचा वापर समानतेसाठी करावा- राष्ट्रपती रामनाथ कोविंद
20 वा राष्ट्रीय तंत्रज्ञान दिन 2018 साजरा
नवी दिल्ली, 11 मे 2018
तंत्रज्ञानावर भर देताना त्याचा वापर समानता निर्माण करण्यासाठी कसा करता येईल याकडे लक्ष द्यावे असे आवाहन राष्ट्रपती रामनाथ कोविंद यांनी आज नवी दिल्ली येथे केले. आज विज्ञान भवनामध्ये 20 वा राष्ट्रीय तंत्रज्ञान दिवस साजरा करण्यात आला. त्यावेळी ते बोलत होते.
तंत्रज्ञानाच्या मदतीने जनतेचे सबलीकरण करुन वेगाने प्रगती करण्याची आज पुन्हा एकदा आपण प्रतिज्ञा करुया असे आवाहन केंद्रीय विज्ञान आणि तंत्रज्ञान, वन आणि हवामान बदल मंत्री डॉ. हर्षवर्धन यांनी यावेळी केले.
या कार्यक्रमात वेगवेगळ्या संस्थांना तंत्रज्ञान पुरस्काराने गौरवण्यात आले.
B.Gokhale /S.Bedekar/P.Malandkar
(Visitor Counter : 86
पंतप्रधान कार्यालय
उगादीनिमित्त पंतप्रधानांनी लोकांना दिल्या शुभेच्छा
पंतप्रधान नरेंद्र मोदी यांनी नागरिकांना उगादीच्या शुभेच्छा दिल्या आहेत.
ट्वीट संदेशामध्ये पंतप्रधान म्हणाले;
"उगादीच्या विशेष पर्वानिमित्त सर्वांना हार्दिक शुभेच्छा."
पोलाद मंत्रालय
SAIL ने आर्थिक वर्ष 2022-23 मध्ये साध्य केले सार्वकालिक सर्वोत्तम वार्षिक उत्पादन
पोलाद मंत्रालयाच्या अंतर्गत असलेल्या महारत्न सार्वजनिक क्षेत्रातील स्टील अथॉरिटी ऑफ इंडिया लिमिटेड  या कंपनीने 31 मार्च 2023 रोजी संपलेल्या आर्थिक वर्ष 2022-23 मध्ये आतापर्यंतचे सर्वोत्तम वार्षिक उत्पादन गाठले आहे.
या कालावधीत, कंपनीने 19.409 दशलक्ष टन  हॉट मेटल आणि 18.289 MT क्रूड स्टीलच्या उत्पादनामध्ये अनुक्रमे 3.6% आणि 5.3% वाढ नोंदवली आहे. अधिक मूल्यवर्धित आणि विशेष पोलाद उत्पादनावर लक्ष केंद्रित करून ही कंपनी वर्षानुवर्षे आपले उत्पादन सातत्याने वाढवत आहे.
जलसंपदा, नदी विकास आणि गंगा पुनरुत्थान मंत्रालय
देशात पुरेसा पाणीसाठा उपलब्ध, प्रभावी जल व्यवस्थापन महत्वाचा घटक
नवी दिल्ली, 11 जानेवारी 2019
देशात पुरेसा पाणीपुरवठा उपलब्ध आहे. मात्र, मुख्य मुद्दा आहे तो प्रभावी जल व्यवस्थापनाचा, असे केंद्रीय जल संसाधन, नदी विकास आणि गंगा पुनरुज्जीवन मंत्री नितीन गडकरी यांनी म्हटले आहे. उत्तर प्रदेश, राजस्थान, उत्तराखंड, हरियाणा, दिल्ली आणि हिमाचल प्रदेश या राज्यांच्या मुख्यमंत्र्यासमवेत गडकरी यांनी आज नवी दिल्लीत रेणुकाजी बहुउद्देशीय धरण प्रकल्पासाठीच्या सामंजस्य करारावर स्वाक्षऱ्या केल्या. या धरणामुळे या राज्यांमधली पिण्याच्या पाण्याची गरज भागविण्यासाठी मदत होणार आहे.
रेणूकाजी धरण प्रकल्प करारावर स्वाक्षऱ्या म्हणजे ऐतिहासिक क्षण आहे असे सांगून या करारासाठी लवकरात लवकर मंत्रिमंडळ मंजुरी देण्यासाठी आपले सरकार प्रयत्नशील असल्याचे गडकरी म्हणाले. यमुना नदी आणि तिच्या टोंस आणि गिरी या उपनद्यांवर बांधण्यात येणाऱ्या तीन जलाशय प्रकल्पापैकी रेणूकाजी धरण प्रकल्प हा एक प्रकल्प आहे.
S.Tupe/N.Chitale/P.Malandkar
(Visitor Counter : 80
सांस्कृतिक मंत्रालय
वाढत्या जनभागीदारीमुळेच "हर घर तिरंगा" अभियानाचे रूपांतर लोकचळवळीत झाले : गोविंद मोहन
दररोज लाखो लोक तिरंगा ध्वजासोबतचे आपले 'सेल्फी' अपलोड करत आहेत
केंद्र सरकार पंतप्रधान नरेंद्र मोदी यांच्या नेतृत्वाखाली 13 ते 15 ऑगस्ट 2023 या कालावधी दरम्यान आझादी का अमृत महोत्सवा अंतर्गत हर घर तिरंगा अभियान साजरे करणार आहे. नागरिकांमध्ये देशभक्तीची भावना जागृत करणे आणि एकत्रित सहभाग आणि जनभागीदारी वाढवून आझादी का अमृत महोत्सव साजरा करणे ही यामागची संकल्पना आहे. संस्कृती सचिव गोविंद मोहन यांनी आज नवी दिल्ली येथे आयोजित पत्रकार परिषदेत ही माहिती दिली. ते म्हणाले की, सांस्कृतिक मंत्रालयाने सुरू केलेल्या हर घर तिरंगा अभियानामध्ये जन-भागीदारी वाढून या अभियानाचे लोकचळवळीत रूपांतर झाले आहे. यावर्षी देशाच्या विविध भागांत तिरंगा रॅली काढण्यात येत असून त्यात मोठा लोकसहभाग पाहायला मिळत आहे.
त्यांनी पुढे सांगितले की, या वर्षीच्या राष्ट्रीय स्तरावरील तिरंगा बाईक रॅलीला 11 ऑगस्ट रोजी भारत मंडपम  येथून सुरुवात झाली असून यामध्ये संसद सदस्यांनी हर घर तिरंगा मोहिमेत भाग घेतला.
सांस्कृतिक कार्य सचिव गोविंद म्हणाले की, दररोज लाखो लोक तिरंगा ध्वजासोबतचे आपले सेल्फी अपलोड करत आहेत. या सेल्फीसह, लोक मेरी माटी मेरा देश मोहिमेत देखील सहभागी होत आहेत, जिच्या माध्यमातून देशातील शूरवीरांचे स्मरण म्हणून महत्त्वाच्या अनेक ठिकाणी शिलाफलक उभारले जात आहेत. प्रत्येकजण तिरंगा सोबतचा सेल्फी अपलोड करून हर घर तिरंगा अभियानात सहभागी होऊ शकतो, असेही ते म्हणाले. या उपक्रमाचा एक भाग म्हणून, टपाल विभाग लोकांना उच्च-गुणवत्तेच्या राष्ट्रीय ध्वजांची विक्री आणि वितरण करण्यासाठी नियुक्त संस्था म्हणून काम करत आहे. 12 ऑगस्ट रात्री 11:59 वाजेपर्यंत https://www.epostoffice.gov.in/ या संकेतस्थळावरून ऑनलाइन ध्वज खरेदी करता येतील.
अभियाना संदर्भात अधिक माहिती देताना,गोविंद मोहन यांनी सांगितले की, टपाल विभागाने यावर्षी 2.5 कोटी ध्वजांची मागणी केली आहे आणि 55 लाख ध्वज टपाल कार्यालयामधून याआधीच वितरित करण्यात आले आहेत. वस्त्रोद्योग मंत्रालयाने यापूर्वीच राज्यांना 1.3 कोटी ध्वज पाठवले आहेत, असा खुलासाही त्यांनी केला. देशातल्या विविध राज्यांमधून देखील स्वयं- सहाय्यता गटांच्या माध्यमातून कोट्यवधी ध्वजांची निर्मिती केली जात आहे, ज्याच्या माध्यमातून ध्वज निर्मितीत आत्मनिर्भतेचे दर्शन घडत आहे.
या वर्षी संस्कृती मंत्रालयाने हर घर तिरंगा अभियाना अंतर्गत आत्तापर्यंत 2000 हून अधिक कार्यक्रमांचे आयोजन केले आहे, अशी माहिती गोविंद मोहन यांनी यावेळी दिली. सांस्कृतिक कार्य मंत्रालयाच्या विभागीय सांस्कृतिक केंद्रांच्या माध्यमातून नुक्कड नाटक आणि सांस्कृतिक कार्यक्रमांचे विशेषतः आयोजन करण्यात आल्याचे त्यांनी सांगितले. हर घर तिरंगा या अभियानात सहभागी होण्यासाठी विमानतळ आणि रेल्वे स्थानकांवर संदेशही वाजवले जात आहेत,अशी माहिती त्यांनी दिली.
पंतप्रधान नरेंद्र मोदी यांनी स्वातंत्र्य दिनानिमित्त घरोघरी तिरंगा फडकवण्याचे आवाहन केले. मन की बातच्या नुकत्याच प्रसारित झालेल्या भागामध्ये, पंतप्रधानांनी 'हर घर तिरंगा' अभियान सुरू ठेवण्याचे आवाहन केले आहे, ज्याला गेल्या वर्षी प्रचंड यश मिळाले होते आणि मोठी जन भागिदारी पाहायला मिळाली होती. या अभियानात सहभागी होण्यासाठी तिरंगा सोबतच आपला सेल्फी https://harghartiranga.com या संकेतस्थळावर अपलोड करता येईल.
नागरिक, https://merimaatimeradesh.gov.in या संकेतस्थळावरून मेरी माटी मेरा देश मोहिमेत आपला सहभाग नोंदवता येईल.